Paġna It-talba kienet ippreżentata fis-6 ta' Marzu 2015 minn Productos Aditivos S.A. ("l-applikant"), il-produttur uniku taċ-ċiklamat tas-sodju fl-Unjoni, li b'hekk jirrappreżenta 100 % tal-produzzjoni totali tal-Unjoni. Il-prodott suġġett għal dan ir-rieżami huwa ċ-ċiklamat tas-sodju li joriġina mir-Repubblika tal-Poplu taċ-Ċina u mill-Indoneżja ("il-pajjiżi kkonċernati") u li bħalissa jaqa' taħt il-kodiċi NM ex 2929 90 00 (kodiċi TARIC 2929900010) ("il-prodott li qed jiġi rieżaminat"). It-talba hija bbażata fuq ir-raġuni li l-iskadenza tal-miżuri x'aktarx li tirriżulta fi tkomplija jew okkorrenza mill-ġdid ta' dumping u ħsara lill-industrija tal-Unjoni. Billi, fid-dawl tad-dispożizzjonijiet tal-Artikolu 2(7) tar-Regolament bażiku, ir-Repubblika tal-Poplu taċ-Ċina ("ir-RPĊ") titqies bħala pajjiż li l-ekonomija tiegħu mhijiex waħda tas-suq, l-applikant stabbilixxa valur normali għall-importazzjonijiet mir-RPĊ fuq il-bażi tal-valur normali maħdum (l-ispejjeż tal-manifattura, l-ispejjeż tal-bejgħ, dawk ġenerali u amministrattivi (l-"SG&A") u l-profitt) f'pajjiż terz b'ekonomija tas-suq, jiġifieri l-Indoneżja. L-allegazzjoni li x'aktarx jibqa' jsir id-dumping hija msejsa fuq tqabbil tal-valur normali stabbilit b'dan il-mod mal-prezz tal-esportazzjoni (fil-livell ta' kif joħroġ mill-fabbrika) tal-prodott li qed jiġi rieżaminat meta jinbiegħ għall-esportazzjoni lejn l-Unjoni. Fuq din il-bażi, il-marġni ta' dumping li nstab għar-RPĊ huwa sinifikanti. Fin-nuqqas ta' dejta affidabbli dwar il-prezzijiet domestiċi għall-Indoneżja l-allegazzjoni tal-probabbiltà ta' rikorrenza ta' dumping hija bbażata fuq paragun ta' valur normali maħdum (l-ispejjeż tal-manifattura, l-ispejjeż tal-bejgħ, ġenerali u amministrattivi (SG&A) u l-qligħ) fl-Indoneżja mal-prezz tal-esportazzjoni (fil-livell ta' kif joħroġ mill-fabbrika) tal-prodott taħt rieżami meta jinbiegħ għall-esportazzjoni lejn is-swieq ta' esportazzjoni kollha ta' pajjiżi terzi, minħabba l-assenza attwali ta' volumi sinifikanti ta' importazzjoni mill-Indoneżja lejn l-Unjoni. Fuq din il-bażi, l-applikant jallega l-kontinwazzjoni tal-ħsara. Wara li ġie ddeterminat, wara konsultazzjoni mal-Kumitat stabbilit skont l-Artikolu 15(1) tar-Regolament bażiku, li teżisti biżżejjed evidenza biex jiġi ġġustifikat il-bidu ta' rieżami ta' skadenza, il-Kummissjoni b'dan tagħti bidu għal rieżami skont l-Artikolu 11(2) tar-Regolament bażiku. Sabiex tikseb l-informazzjoni li jidhrilha li hi meħtieġa għall-investigazzjoni tagħha fir-rigward tal-produtturi esportaturi, il-Kummissjoni se tibgħat kwestjonarji lill-produtturi esportaturi magħrufa fir-RPĊ u fl-Indoneżja, lil kull assoċjazzjoni magħrufa tal-produtturi esportaturi, u lill-awtoritajiet ta' dawn il-pajjiżi. Skont l-Artikolu 2(7)(a) tar-Regolament bażiku, fil-każ ta' importazzjonijiet mir-RPĊ, il-valur normali għandu jkun iddeterminat fuq il-bażi tal-prezz jew tal-valur mibni f'pajjiż terz b'ekonomija tas-suq. Importaturi mhux relatati tal-prodott taħt rieżami mill-pajjiżi kkonċernati lejn l-Unjoni huma mistiedna li jipparteċipaw f'din l-investigazzjoni. Minħabba l-għadd potenzjalment kbir ta' importaturi mhux relatati involuti f'dan ir-rieżami ta' skadenza u sabiex tlesti l-investigazzjoni fil-limitu tal-iskadenzi statutorji, il-Kummissjoni tista' tillimita għal għadd raġonevoli l-importaturi mhux relatati li se jkunu investigati billi tagħżel kampjun (dan il-proċess jissejjaħ ukoll "kampjunar"). It-teħid ta' kampjuni se jsir b'konformità mal-Artikolu 17 tar-Regolament bażiku. Sabiex tikseb l-informazzjoni li jidhrilha li hija meħtieġa għall-għażla tal-kampjun ta' importaturi mhux relatati, il-Kummissjoni tista' tikkuntattja wkoll lil kull assoċjazzjoni magħrufa ta' importaturi. Jekk ikun hemm bżonn ta' kampjun, l-importaturi jistgħu jintgħażlu abbażi tal-akbar volum rappreżentattiv ta' bejgħ tal-prodott li qed jiġi rieżaminat fl-Unjoni li jista' jiġi investigat b'mod raġonevoli fiż-żmien għad-dispożizzjoni. L-importaturi mhux relatati u l-assoċjazzjonijiet ta' importaturi kollha magħrufa se jiġu mgħarrfa mill-Kummissjoni dwar il-kumpaniji magħżula għall-kampjun. Sabiex tikseb l-informazzjoni li jidhrilha li hija meħtieġa għall-investigazzjoni tagħha, il-Kummissjoni se tibgħat kwestjonarji lill-importaturi mhux relatati inklużi fil-kampjun u lil kull assoċjazzjoni magħrufa ta' importaturi. Dawn il-partijiet iridu jibagħtu l-kwestjonarju mimli fi żmien 37 jum mid-data tan-notifika tal-għażla tal-kampjun, sakemm ma jkunx speċifikat mod ieħor. Sabiex jiġi stabbilit jekk hemmx probabbiltà ta' kontinwazzjoni jew rikorrenza ta' ħsara għall-industrija tal-Unjoni, il-produtturi tal-Unjoni tal-prodott li qed jiġi rieżaminat huma mistiedna jieħdu sehem fl-investigazzjoni tal-Kummissjoni. Biex tikseb informazzjoni li tqis li hija meħtieġa għall-investigazzjoni tagħha fir-rigward tal-produtturi tal-Unjoni, il-Kummissjoni se tibgħat kwestjonarji lil produtturi tal-Unjoni jew produtturi rappreżentattivi tal-Unjoni magħrufa u lil kull assoċjazzjoni magħrufa tal-produtturi tal-Unjoni, jiġifieri lil: L-informazzjoni mibgħuta lill-Kummissjoni għall-fini tal-investigazzjonijiet għad-difiża tal-kummerċ tkun ħielsa mid-drittijiet tal-awtur. Il-partijiet interessati, qabel ma jippreżentaw lill-Kummissjoni informazzjoni u/jew id-dejta li hija soġġetta għad-drittijiet tal-awtur ta' partijiet terzi, iridu jitolbu permess speċifiku lid-detentur tad-drittijiet biex jippermetti b'mod espliċitu: a) li l-Kummissjoni tuża l-informazzjoni u d-dejta għall-iskop ta' dan il-proċediment ta' difiża ta' kummerċ u b) tipprovdi l-informazzjoni u/jew id-dejta lill-partijiet interessati għal din l-investigazzjoni f'forma li tippermettilhom iħaddmu d-drittijiet tad-difiża tagħhom. Il-partijiet interessati li jipprovdu informazzjoni "Ristretta" huma meħtieġa li jipprovdu taqsiriet mhux kunfidenzjali tagħha skont l-Artikolu 19(2) tar-Regolament bażiku, li jiġu mmarkati bil-kliem "Għall-ispezzjoni mill-partijiet interessati". Dawn it-taqsiriet iridu jkunu ddettaljati biżżejjed sabiex jippermettu li l-qofol tat-tagħrif imressaq b'mod kunfidenzjali ikun raġonevolment jinftiehem. Jekk parti interessata li tippreżenta informazzjoni kunfidenzjali ma tipprovdix taqsira mhux kunfidenzjali tagħha fil-format u l-kwalità mitluba, din l-informazzjoni tista' tiġi injorata. Il-partijiet interessati huma mistiedna jressqu l-preżentazzjonijiet u t-talbiet kollha permezz tal-posta elettronika inklużi dokumenti skennjati ta' prokuri u ta' ċertifikazzjoni, bl-eċċezzjoni ta' tweġibiet voluminużi li għandhom jiġu mressqa fuq CD-ROM jew DVD bl-idejn jew permezz tal-posta rreġistrata. Meta jużaw il-posta elettronika, il-partijiet interessati jkunu qed jesprimu l-qbil tagħhom mar-regoli applikabbli għall-preżentazzjonijiet elettroniċi li jinsabu fid-dokument "CORRESPONDENCE WITH THE EUROPEAN COMMISSION IN TRADE DEFENCE CASES" (Korrispondenza mal-Kummissjoni Ewropea f'każijiet relatati mad-difiża tal-kummerċ) ippubblikat fuq il-websajt tad-Direttorat Ġenerali għall-Kummerċ: http://trade.ec.europa.eu/doclib/docs/2011/june/tradoc_148003.pdf Il-partijiet interessati jridu jindikaw l-isem, l-indirizz, in-numru tat-telefon u l-indirizz tal-posta elettronika validu tagħhom u għandhom jiżguraw li l-indirizz elettroniku pprovdut ikun indirizz elettroniku tan-negozju uffiċjali operattiv u ċċekkjat kuljum. Ladarba d-dettalji ta' kuntatt ikunu pprovduti, il-Kummissjoni tikkomunika mal-partijiet interessati permezz tal-posta elettronika biss, sakemm ma jkunx hemm talba speċifika li d-dokumenti kollha mill-Kummissjoni jintbagħtu b'mezz ieħor ta' komunikazzjoni jew sakemm in-natura tad-dokument li għandu jintbagħat ma tkunx teħtieġ l-użu ta' posta rreġistrata. Għal aktar regoli u informazzjoni dwar il-korrispondenza mal-Kummissjoni, inklużi l-prinċipji li japplikaw għall-preżentazzjonijiet bil-posta elettronika, il-partijiet interessati għandhom jikkonsultaw l-istruzzjonijiet ta' komunikazzjoni mal-partijiet interessati msemmija hawn fuq. L-indirizz tal-Kummissjoni għall-korrispondenza: Il-posta elettronika għal kwistjonijiet dwar dumping Il-posta elettronika għal kwistjonijiet oħrajn u l-Anness F'każijiet fejn xi parti interessata tirrifjuta l-aċċess għall-informazzjoni meħtieġa jew ma tipprovdihiex fit-termini preskrittivi stipulati, jew tfixkel b'mod sinifikanti l-investigazzjoni, il-konklużjonijiet, sew jekk pożittivi kif ukoll jekk negattivi, jistgħu jsiru abbażi tal-fatti disponibbli, skont l-Artikolu 18 tar-Regolament bażiku. Jekk jinstab li xi parti interessata tkun tat informazzjoni falza jew qarrieqa, l-informazzjoni tista' tiġi injorata, u jintużaw il-fatti disponibbli. Jekk parti interessata ma tikkooperax jew tikkoopera parzjalment biss, u l-konklużjonijiet għalhekk ikunu bbażati fuq fatti disponibbli skont l-Artikolu 18 tar-Regolament bażiku, ir-riżultat jista' jkun anqas favorevoli għal dik il-parti milli kieku tkun ikkooperat. In-nuqqas li tingħata risposta kompjuterizzata ma jiġix ikkunsidrat bħala nuqqas ta' kooperazzjoni, dejjem jekk il-parti interessata turi li biex tippreżenta r-risposta kif mitlub ikun ifisser piż żejjed mhux raġonevoli jew spiża addizzjonali mhux raġonevoli. Il-parti interessata għandha tagħmel kuntatt mal-Kummissjoni immedjatament. Il-partijiet interessati jistgħu jitolbu l-intervent tal-Uffiċjal tas-Seduta fi proċedimenti kummerċjali. L-Uffiċjal tas-Seduta jagħmilha ta' medjatur bejn il-partijiet interessati u s-servizzi ta' investigazzjoni tal-Kummissjoni. L-Uffiċjal tas-Seduta jeżamina t-talbiet għal aċċess għall-fajl, it-tilwim dwar il-kunfidenzjalità tad-dokumenti, it-talbiet għal estensjoni tal-limiti ta' żmien u t-talbiet minn partijiet terzi għal smigħ. L-Uffiċjal tas-Seduta jista' jorganizza smigħ ma' parti interessata individwali u jagħmilha ta' medjatur biex jiżgura li d-drittijiet tad-difiża tal-partijiet interessati jkunu qed jitħaddmu kompletament. L-Uffiċjal tas-Seduta se jagħti wkoll opportunitajiet biex isir smigħ li jinvolvi lill-partijiet u li jippermetti li jiġu ppreżentati fehmiet differenti u li jitressqu argumenti kuntrarji dwar kwistjonijiet li jirrigwardaw, fost l-oħrajn, il-probabbiltà ta' kontinwazzjoni jew rikorrenza ta' dumping u l-ħsara. Għal aktar informazzjoni u għad-dettalji ta' kuntatt, il-partijiet interessati jistgħu jikkonsultaw il-paġni elettroniċi tal-Uffiċjal tas-Seduta fuq is-sit elettroniku tad-DĠ Kummerċ: http://ec.europa.eu/trade/trade-policy-and-you/contacts/hearing-officer/ Billi dan ir-rieżami ta' skadenza qed jingħata bidu f'konformità mad-dispożizzjonijiet tal-Artikolu 11(2) tar-Regolament bażiku, il-konklużjonijiet tiegħu mhux se jwasslu biex il-miżuri eżistenti jiġu emendati iżda biex dawn il-miżuri jitħassru jew jinżammu skont l-Artikolu 11(6) tar-Regolament bażiku. Jekk xi parti interessata tqis li jkun iġġustifikat li jsir rieżami tal-miżuri, sabiex ikun possibbli li l-miżuri jiġu emendati, dik il-parti tista' titlob li jsir rieżami skont l-Artikolu 11(3) tar-Regolament bażiku. Il-partijiet li jixtiequ jitolbu għal rieżami bħal dan, li jsir indipendentement mir-rieżami ta' skadenza msemmi f'din in-Notifika, jistgħu jikkuntattjaw lill-Kummissjoni fl-indirizz mogħti hawn fuq. L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7648 — eBook.de/Hugendubel/JV, f'dan l-indirizz: Klassi 1.6. Frott, ħaxix u ċereali, friski jew ipproċessati Dan il-legum imnixxef għandu l-karatteristiċi morfoloġiċi li ġejjin: Il-"Latvijas lielie pelēkie zirņi" jittieklu mingħajr ma titneħħa t-testa (jew il-qoxra taż-żerriegħa) tal-prodott, billi din ma tistax tiġi sseparata mill-bqija taż-żerriegħa; dan ifisser li l-prodott ma jiddiżintegrax meta jitgħalla, billi t-testa tibqa' mwaħħla mal-bqija tal-piżella. Il-piżella mgħollija għandha l-karatteristiċi organolettiċi li ġejjin: konsistenza ratba, ramlija, togħma ħafifa imma speċifika li tiġi mill-qoxra. L-istadji kollha fil-produzzjoni - il-kultivazzjoni, it-tnixxif u l-għażla - jsiru fiż-żona kkonċernata. Iż-żona ġeografika fejn jiġi prodott il-prodott b'din id-DOP tkopri kważi l-Latvja kollha, ħlief għar-reġjuni li ġejjin: il-kosta tal-Baħar Baltiku u l-Golf ta' Riga sa 5 km 'l ġewwa fil-muniċipalitajiet ta' Nīca, Liepāja u Pāvilosta, iż-żona kostali tal-muniċipalità ta' Ventspils, iż-żona kostali tal-muniċipalità ta' Dundaga, u l-muniċipalitajiet ta' Roja, Engure, Jūrmala, Riga, Carnikava, Ādaži, Saulkrasti u Salacgrīva. Il-fatturi ewlenin li jinfluwenzaw il-kwalità tal-"Latvijas lielie pelēkie zirņi" huma l-kundizzjonijiet klimatiċi lokali, il-karatteristiċi tal-ħamrija u l-fatturi storiċi u dawk marbuta mal-bniedem. It-territorju fejn tiġi kkultivata l-"Latvijas lielie pelēkie zirņi" tinsab fiż-żona ta' klima temperata. Il-klima tal-Latvja hija influwenzata mill-prossimità tal-baħar u l-mases tal-arja deħlin mill-Oċean Atlantiku, allura l-klima tagħha hija predominantement moderata u umida, b'erba' staġuni distinti. Is-sema spiss ikun imsaħħab (għal medja ta' 160–180 jum fis-sena) filwaqt li x-xemx toħroġ għal medja ta' 1 790 siegħa fis-sena. L-akbar numru ta' granet xemxin, medja ta' 28–30 jum, ikunu minn Mejju sa Awwissu, meta x-xemx toħroġ għal 8–10 siegħa kuljum. Il-preċipitazzjoni medja tvarja bejn 574 u 691 mm fis-sena. Il-klima predominantement moderata u umida toħloq il-kundizzjonijiet kollha meħtieġa għall-aħjar tkabbir, rimi tal-fjuri u formazzjoni tal-għalla, u għalhekk il-kwalitajiet u l-karatteristiċi ewlenin tal-legumi joħorġu l-aħjar preċiżament f'dik iż-żona ġeografika. Il-ħamrija taż-żona ġeografika definita hija kkundizzjonata moderatament jew tajjeb u għandha konsistenza granulometrika, grassa u kalkaruża bl-aħjar pH tal-ħamrija ta' madwar 7, fatturi essenzjali għall-aħjar tkabbir tal-"Latvijas lielie pelēkie zirņi". Il-"Latvijas lielie pelēkie zirņi" nexfin huma distinti mill-piżelli l-oħra għaliex għandhom żrieragħ xierfa partikolarment kbar (massa ta' 1 000 żerriegħa tiżen 360–380 g). Għalkemm f'kull miżwed ikun hemm ftit żrieragħ, il-kwalitajiet kulinarji tajbin tagħhom, bħall-ħin relattivament qasir għat-tgħollija (madwar 10 minuti inqas minn piżelli oħra) ipattu għal dan il-fatt. Karatteristiċi tal-piżella mgħollija: konsistenza ramlija ratba u togħma ħafifa imma speċifika li tiġi mill-qoxra. Il-"Latvijas lielie pelēkie zirņi" jittieklu mingħajr ma titneħħa t-testa (jew il-qoxra taż-żerriegħa) tal-prodott, billi din ma tistax tiġi sseparata mill-bqija taż-żerriegħa; dan ifisser li l-prodott ma jiddiżintegrax meta jitgħalla, billi t-testa tibqa' mwaħħla mal-bqija tal-piżella. Il-"Latvijas lielie pelēkie zirņi" huwa prodott li ġie żviluppat biss bl-influwenza ta' kundizzjonijiet naturali speċifiċi u minħabba l-ħila tal-produtturi lokali. Il-fatturi ambjentali li jiżguraw li l-prodott ikollu karatteristiċi ta' kwalità ogħla (iż-żrieragħ huma xierfa u għandhom konsistenza ramlija): il-klima — id-differenzi fl-umdità u fit-temperatura fl-istadji varji tat-tkabbir tal-pjanta huma kruċjali biex jinkisbu żrieragħ daqshekk kbar. Il-"Latvijas lielie pelēkie zirņi" għandhom staġun tat-tkabbir twil li jdum bejn 80 u 115-il jum. Il-prodott jikber u jiżviluppa pjuttost bilmod fil-bidu tal-istaġun tat-tkabbir, iżda mbagħad jarmi l-fjuri u jsir pjuttost malajr. Għalhekk, il-kundizzjonijiet klimatiċi tal-Latvja huma adatti biex tinkiseb produzzjoni ta' kwalità għolja (żrieragħ xierfa, ta' konsistenza ramlija, ħin qasir tat-tgħollija). Huwa importanti ħafna fiż-żmien tar-rimi tal-fjuri, u speċjalment meta jkunu qed jiffurmaw l-imżiewed (fit-tieni nofs ta' Ġunju u fl-ewwel nofs ta' Lulju), li t-temp ikun umdu biżżejjed, billi dan ikollu effett deċiżiv fuq id-daqs taż-żrieragħ u fuq il-ħxuna tal-qoxra. L-umdità eċċessiva f'dan il-perjodu ma tħallix liż-żrieragħ isiru malajr filwaqt li l-kundizzjonijiet nexfin jirriżultaw f'piżelli ċkejknin b'qoxra eħxen. Fiż-żewġ każijiet, ir-riżultat ikun li l-ħin tat-tgħollija jitwal u l-karatteristiċi tat-togħma tal-kultivar jiddeterjoraw, allura l-piżelli għandhom jinżergħu kmieni — l-iktar kmieni fl-aħħar għaxart ijiem ta' April imma mhux iktar tard mill-ewwel għaxart ijiem ta' Mejju; l-aħjar pH tal-ħamrija hija ta' 7. Il-"Latvijas lielie pelēkie zirņi" huma iktar eżiġenti f'dak li għandu x'jaqsam mal-ambjent tat-tkabbir minn varjetajiet oħra ta' piżelli. Huma adatti għal ħamrija kkundizzjonata tajjeb jew moderatament ta' konsistenza granulometrika grossa kalkaruża, iżda ħamrija kkundizzjonata ħażin, ħamrija ramlija grassa u ħamrija minerali qarsa xorta jistgħu jipproduċu kwantitajiet iżgħar. L-aħjar pH tal-ħamrija għal-"Latvijas lielie pelēkie zirņi" huwa ta' madwar 7, li huwa iktar minn ta' varjetajiet tal-piżelli oħrajn li huma inqas eżiġenti. Fatturi storiċi u marbutin mal-bniedem: il-kultivazzjoni u l-għażla ta' "Latvijas lielie pelēkie zirņi" fiż-żona ġeografika definita mal-ġenerazzjonijiet ipproduċew varjetà ta' kwalità għolja li hija perfettament adatta għall-kundizzjonijiet lokali u li saret prodott gastronomiku favorit. Hemm tradizzjoni twila ta' kultivazzjoni tal-piżelli griżi fil-Latvja. Dan it-tip ta' piżelli ilu jitkabbar fil-Latvja mill-bidu tas-seklu 18. Fil-bidu tas-seklu 20 ġew ippubblikati artikli dwar l-ispeċifitajiet tal-kultivazzjoni tal-piżelli "griżi". It-tnissil selettiv tal-piżelli fil-Latvja beda fl-1925 fl-Istitut tal-Istat ta' Stende għat-Tnissil taċ-Ċereali, iżda tkompla fl-Istitut tal-Istat ta' Priekuļi għat-Tnissil taċ-Ċereali mill-1945 'l hawn, u dan juri li l-piżelli jistgħu jitkabbru fil-Latvja kollha. It-tnissil selettiv tal-"Latvijas lielie pelēkie zirņi" nbeda min-nies ordinarji permezz tal-piżelli kbar kannella "Vidzeme". L-Istitut tal-Istat ta' Priekuļi għat-Tnissil taċ-Ċereali uża l-materjal magħżul b'dan il-mod u tejbu bis-selezzjoni immirata, jiġifieri billi ntagħżlu ż-żerriegħa l-anqas morri biex mill-imrar tal-varjetajiet selvaġġi nkisbu t-togħma u l-apparenza tajba taż-żerriegħa mgħollija, u ħoloq il-varjetà "Retrija" tal-"Latvijas lielie pelēkie zirņi", l-unika waħda li għandha żerriegħa daqshekk kbar. Il-kultivazzjoni tal-għalla u l-metodi tal-ħsad żviluppati fuq bosta snin huma ta' importanza kruċjali biex tkun żgurata kemm żieda fil-produzzjoni totali u wkoll prodott ta' kwalità għolja. Dawn jinkludu pereżempju, it-tħejjija tal-ħamrija, l-għażla tal-proporzjon it-tajjeb għaż-żriegħ imħallat, u l-għażla taż-żmien it-tajjeb għall-ħsad. Il-"Latvijas lielie pelēkie zirņi" jitkabbru biss fi żriegħ imħallat ma' pjanti taċ-ċereali (ħafur, xgħir jew qamħ tar-rebbiegħa) li jservu bħala appoġġ. Il-proporzjon tal-għelejjel differenti fiż-żriegħ imħallat għandu jkun kif ġej: Il-proporzjon ta' "Latvijas lielie pelēkie zirņi" maċ-ċereali huwa jew 1:2 jew 1:1. Id-dris tal-prodott b'magna tad-dris jeħtieġ l-attenzjoni u l-ħila billi l-"Latvijas lielie pelēkie zirņi" misjur jinqasam min-nofs faċilment. Ladarba l-prodott ikun inħasad, jitnixxef bil-galbu fil-magni tat-tnixxif. Il-Latvjani ilhom is-sekli jieklu l-piżelli. Il-piżelli, ix-xgħir u l-fażola ilhom parti essenzjali mid-dieta tagħhom u baqgħu importanti sakemm iddaħħlet il-patata fis-seklu 19. Illum "pelēkie zirņi" bil-bejken tissemma fil-kotba ta' gwida għat-turisti bħala platt Latvjan tipiku li ta' min wieħed iduqu. Ċipru Klassi 1.2. Prodotti tal-laħam (imsajrin, immelħin, fumigati, eċċ.) Il-"Pafitiko Loukaniko" għandu l-karatteristiċi li ġejjin (għal kull zalzetta): pΗ: 4-5,5, proteina: 20-30 %, xaħam: 22-35 %, kontenut ta' umdità: 38-48 %, klorur tas-sodju (melħ): 1,5-2,5 % Materja prima (għall-prodotti pproċessati biss) Il-musrana tal-majjal, li tkun ġiet maħsula u mnaddfa u tinżamm fil-melħ b'temperatura ta' anqas minn 3 °C. Mal-kunsinna jsiru l-kontrolli biex jiġi żgurat li l-musrana hija nadifa u għandha riħa friska, Inbid aħmar mhux ħelu prodott fil-fabbriki tal-inbid jew mill-produtturi tal-inbid fid-Distrett ta' Paphos minn għeneb tal-varjetà lokali Mavro li jikber fid-Distrett ta' Paphos. Mal-kunsinna tal-inbid isiru kontrolli biex jiġi żgurat li għandu l-aroma karatteristika ta' din il-varjetà, li l-kontenut tal-alkoħol huwa bejn 12 u 14 % u li l-kontenut ta' zokkor huwa inqas minn 4 g/lt, Melħ oħxon tal-kċina (ma jintużax melħ fin biex il-laħam ma jixrobx melħ żejjed), Ħwawar obbligatorji: kosbor mitħun, kemmun u bżar iswed, Jistgħu jintużaw aktar ħwawar skont kif wieħed jippreferi: kannella mitħuna, imsiemer tal-qronfol mitħun u frott żgħir tal-mastika. L-ipproċessar u l-preparazzjoni tal-"Pafitiko Loukaniko". Il-konfini amministrattivi tad-Distrett ta' Paphos. L-ispeċifiċità taż-żona ġeografika, jiġifieri d-Distrett ta' Paphos, ġejja mill-kundizzjonijiet klimatiċi u idroġeoloġiċi (irjiħat umdi mill-Punent, xita qawwija, żiffa tal-baħar, eċċ.) li jaffettwaw il-koltivazzjoni u l-iżvilupp tal-għenba lokali u għaldaqstant il-kwalità u l-karatteristiċi tal-inbejjed. Barra minn hekk, it-tradizzjonijiet storiċi u folkloristiċi taż-żona huma xhieda tal-għarfien espert u tal-esperjenza tan-nies tal-post fil-preparazzjoni tal-"Pafitiko Loukaniko". Klassi 1.6 Frott, ħaxix u ċereali, friski jew ipproċessati "Cipolla bianca di Margherita" jirreferi għall-popolazzjoni lokali tal-basal Allium cepa L. imkabbar fiż-żona identifikata. Dan il-prodott hu frisk u jingħaraf sew mill-basal abjad sukkulenti li fih, b'kontenut ġmielu ta' zokkor. Lokalment jeżistu erba' ekotipi differenti, skont il-perjodu tat-tkabbir: "Marzaiola" jew "Aprilatica", "Maggiaiola", "Giugniese" u "Lugliatica". B'mod speċifiku, dawn it-tipi differenti għandhom dawn il-karatteristiċi: Meta jinġabar il-basal irid ikun jissodisfa dawn ir-rekwiżiti: Kull pass fil-produzzjoni u fl-ippakkjar tal-prodott "Cipolla bianca di Margherita" irid isir fiż-żona ġeografika identifikata. L-ippakkjar irid isir minnufih malli jinġabar, fiż-żona ddefinita fil-punt 4 u l-prodott ma jistax jerġa' jiġi ppakkjat barra ż-żona ġeografika identifikata ħalli jkun evitat ir-riskju ta' trasportazzjoni u manipulazzjoni eċċessiva tal-prodott individwali għax minħabba f'hekk issirlu ħsara b'daqqiet u qasmiet li joħolqu l-kundizzjonijiet ideali biex tifforma l-moffa u biex jiddgħajfu l-konsistenza u l-kwalità tal-basla. Il-prodott jista' jiġi ppakkjat fil-kannestri tal-10 kg jew tal-5 kg, fix-xbieki tan-0,5 kg jew tal-1,0 kg, fil-boroż tal-1,0 kg jew f'għenieqed ta' ħames basliet jew aktar bi wżin differenti. Il-kontenituri jrid ikollhom il-kelmiet "Cipolla bianca di Margherita" I.G.P. bil-logo tad-denominazzjoni u bis-simbolu tal-IĠP tal-UE. Fuq il-kontenituri jridu jissemmew isem il-produttur u isem min jippakkjah, l-isem kummerċjali u l-indirizz. Mad-denominazzjoni ma jistgħux jiżdiedu deskrizzjonijiet li ma jkunux previsti espressament fl-ispeċifikazzjoni tal-produzzjoni; iżda jistgħu jintużaw ismijiet, ismijiet ta' kumpaniji u marki kummerċjali privati diment li dawn ma jkunux qed iqarrqu bil-konsumatur. Iż-żona tal-produzzjoni tal-prodott "Cipolla bianca di Margherita" tinsab mal-kosta tal-Adrijatiku u tiġbor dawn iż-żoni amministrattivi (imniżżlin min-Nofsinhar għat-Tramuntana): it-territorju tal-muniċipalità ta' Margherita di Savoia, it-territorju tal-muniċipalità ta' Zapponeta, it-territorju tal-muniċipalità ta' Manfredonia. Mil-lat pedoloġiku, ħafna mill-ħamrija taż-żona tal-produzzjoni hi ramlija, mingħajr ġebel, imsawra mir-riġenerazzjoni tal-għadajjar tas-salmura permezz tar-ramel mill-għaram tal-baħar fil-madwar. Barra minn hekk, billi l-ilma ta' taħt l-art hu baxx ħafna, il-kultivazzjoni tal-għelejjel ortikulturali tista' ssir saħansitra mingħajr l-ebda irrigazzjoni. Minħabba s-salini fuq in-naħa tal-Punent u l-promontorju Gargano fit-Tramuntana, iż-żona ġeografika għandha klima distinta u b'mod ġenerali hi differenti mill-klima tar-reġjun ta' Apulia u minn dik tal-artijiet ġirien. "[...] hu ċar li din hi klima arida, kważi daqslikieku fi steppa, bi sjuf tassew sħan u xtiewi mhux daqstant kesħin. Donnha l-klima tal-artijiet tropiċi [...] Fil-baċin tal-Mediterran hemm klimi simili max-xatt tan-naħa t'isfel bejn il-peniżola ta' Sirte u l-belt ta' Tel. L-ekotipi tal-prodott "Cipolla bianca di Margherita" jadattaw ferm għall-kundizzjonijiet speċifiċi tal-ħamrija u tal-klima u f'dawn iż-żoni partikolari kapaċi jħaddmu l-potenzjal tagħhom bħala għelejjel mil-lat ta' kwalità u rendiment. Dawn għandhom il-ħila jadattaw għal dawn il-kundizzjonijiet speċifiċi tal-ħamrija u tal-klima, ngħidu aħna billi jkabbru għeruq li jkunu kapaċi jinfirxu fil-fond tal-ħamrija ramlija. Fejn jidħol ir-rendiment, kultivari oħrajn tal-basal u/jew ibridi miżrugħa f'din iż-żona wrew li jisbqu ferm l-aspettattivi sodisfaċenti. Il-prodott "Cipolla bianca di Margherita" għandu karatteristiċi distinti kemm għax matul is-sekli l-bdiewa għarfu jagħżlu u jkabbru ċertu popolazzjonijiet b'karatteristiċi ġenetiċi speċifiċi, u anki għax il-ħamrija u l-klima fiż-żona għandhom kundizzjonijiet partikolari. Meta studju tal-Università ta' Foggia qabbel il-prodott "Cipolla bianca di Margherita" ma' kultivari oħrajn tal-basal abjad imkabbar barra miż-żona ġeografika deskritta f'punt 4, l-akbar differenzi li ħarġu fid-dieher huma li: il-basal għandu livell baxx ta' materja niexfa u solidi solubbli, u allura jkun iqarmeċ aktar u sukkulenti aktar, il-basal ma tantx jaħraq, il-basal għandu kwantitajiet kbar ta' zokkor riduċenti u allura hu oħla mill-ġenotipi l-oħra li jqis l-istudju tal-Università ta' Foggia, il-basal jinġabar aktar kmieni milli jinġabar il-basal imkabbar fiż-żoni l-oħra. Barra minn hekk, billi l-ħamrija ramlija fejn jitkabbar il-basal mhix magħquda, il-basal ikollu l-għamla tipika ta' dan l-ekotip, mingħajr difetti. Fir-rimjiet ftit li xejn ifeġġ basal aħdar għax waqt il-kultivazzjoni titħaddem teknika bl-idejn li tħawwel il-prodott fil-fond b'tali mod li jikber kollu kemm hu abjad. Fix-xitwa u fir-rebbiegħa, il-klima taż-żona partikolarment kostali u mhux qalila jirnexxilha ssaħħan il-ħamrija ramlija malajr u allura jista' jikber prodott ta' kwalità ferm qabel żoni agrikoli oħrajn. Il-wiċċ tal-ħamrija ramlija tant joqrob lejn wiċċ is-sukkursu li l-pjanti jistgħu jitkabbru bi pressa tal-ilma kkontrollata, u dan jilqa' għat-tkabbir filwaqt li l-kontenut ta' materja niexfa jkun baxx. Għalhekk il-basal jitkabbar f'saff tal-ħamrija ramlija xotta li titħallat waħedha, li huwa ta' ġid għall-basal. Bħalma diġà ngħad, il-karatteristiċi organolettiċi speċjali ma jinstabux barra ż-żona tal-produzzjoni, u dan tikkonfermah il-fama li kiseb minn dejjem il-prodott "Cipolla bianca di Margherita" fis-swieq il-kbar tal-pajjiż u jikkonfermawh ukoll is-sejbiet tal-analiżi tal-kwalità li għamlet l-Università ta' Foggia f'Lulju 2012. Din l-analiżi turi li l-prodott "Cipolla bianca di Margherita" għandu karatteristiċi kwalitattivi sensorjali li jisbquh bil-bosta mill-bqija tal-varjetajiet tal-basal. Il-Ministeru nieda proċedura nazzjonali ta' oppożizzjoni mal-pubblikazzjoni tal-proposta għar-rikonoxximent tal-prodott "Cipolla bianca di Margherita" I.G.P. fil-Gazzetta Uffiċjali tar-Repubblika Taljana Nru 78 tat-3 ta' April 2014. Il-kontenut sħiħ tal-ispeċifikazzjoni tal-prodott tista' ssibu hawn: http://www.politicheagricole.it/flex/cm/pages/ServeBLOB.php/L/IT/IDPagina/3335 billi żżur www.politicheagricole.it, il-paġna uffiċjali tal-Ministeru tal-Politika Agrikola, Alimentari u tal-Forestrija u tagħżel "Prodotti DOP IGP" fuq in-naħa ta' fuq fil-lemin tal-iskrin, u wara "Prodotti DOP IGP STG" fuq in-naħa tax-xellug tal-iskrin, u mbagħad tagħfas fuq "Disciplinari di Produzione all'esame dell'UE".
Extracted from C_189_2015.html